Carrera Don Chaime I (Zaragoza)

A carrera Don Chaime I (oficialment en castellano Calle Don Jaime I), popularment dita simplament carrera Don Chaime u carrera Sant Chil (en castellano Calle San Gil), ye una carrera situata en o centro d'a ciudat de Zaragoza. Ye una d'as carreras mas antigas d'a ciudat ya que en tiempos d'a Caesaraugusta romana i pasaba o Cardus Maximus, una d'as dos prencipals carreras d'a ciudat.

Antis mas teneba diferents nombres seguntes los treitos: Sant Chil y Cuytellería. O forcallo d'as carreras Cuytellería y Mayor se deciba Cap de la Carrera. Guillermo Tomás Faci El aragonés medieval. Lengua y Estado en el reino de Aragón, Universidat de Zaragoza, ISBN 978-84-1340-056-3, p.247

Posteriorment estió castellanizada como San Gil y Cuchillería, manimenos en 1860 se cambió o suyo nombre oficial de Don Jaime I. Luis G. Martínez del Campo La construcción de indentidades colectivas a través de la toponimia urbana. El nomenclátor callejero de Zaragoza en 1860 y 1940, Institución Fernando el Católico, p.212

Destacan cuantos molimentos:
 Ilesia de Sant Chil: ilesia d'o sieglo XV en a que destaca a suya torre mudéchar y a suya frontera barroca.
 Frontera norte d'o Teatro Prencipal: ye o prencipal teatro d'a ciudat y ista frontera y a mas caracteristica de l'edificio.

A carrera tien una largaria de 560 metros, prencipia en o Coso y remata en o paseyo d'Echegaray y Caballero. La céntrica calle Don Jaime I se reinventa con nuevos negocios. Susana Pérez Morláns. El Periódico de Aragón, 12 de chinero de 2020

 Referencias 

Don Chaime